 24 ጉንቦት 2019 ምንጪ ስእሊ, Eritrea MOI ህዝቢ ኤርትራ ኣብዚ ቅንያትዚ ኣንጻር ዘውድን ደርግን ን30 ዓመታት ተቓሊሱ ዓሰርተታት ኣሻሓት ሰማእታት ከፊሉ ብጠበንጃን ብምርጫን ንዘረጋገጻ ናጽነቱ ንመበል 28 ዓመት ይጽንብል ኣሎ ህዝቢ ኤርትራ ፈደረላዊ መሰሉ ምሰተጋህሰን ባይቶኡ ብሓይሊ ምስ ፈረሰን ናብ ንጉስን ማሕበረ-ሰብ ዓለምን ኣቤት ኢሉ ፍትሕን መልስን ምስ ሰኣነ ምስተጸፍዐን ምስተገፍዐን መስከረም 1961 ብረታዊ ቃልሲ ኣዊጁ ኣብቲ ቀዳማይ 10 ዓመታት ቃልሲ እቲ ብፍቕዲ ኣጻብዕ ብዝቑጸሩ ውሑዳት ተቓለስቲ ጀሚሩ በብቑሩብ ዝሰሰነ ሃገራዊ ውድብ ኣብ ውሽጡ ዘይዕረቕ ግርጭት ስለእተፈጥረ ኢሳይያስ ኣፈወርቂ ዝርከቦም ውሑዳት ተጋደልቲ ካብ ተሓኤ ተፈንጪሎም ብ1970 ህዝባዊ ሓይልታት ዝስመ ውድብ ኣቚሞም ኣብ መፋርቕ ሰብዓታት ክልቲኡ ውድባት ብዓቕሚ ሰብን ተመኩሮ ኩናትን ዓብዩ ንመብዛሕትአን ከተማታት ኤርትራ ናጻ ኣውጺኡወን እንተኾነ ኣብ 1978 ስርዓት ደርግ ንሲያድ ባረ ምስ ሰዓረ የካራማራ ድል በቃሩራ! ብዝብል ጭርሖ ገዚፍ ሓይልን ዕጥቅን ኣኽቲቱ ንውድባት ኤርትራ ተሓኤን ህዝባዊ ግንባርን ተቖጻጺሮሞ ካብ ዝነበሩ ከተማታት ናብ በረኸታት ሳሕልን ባርካን ደፊኡዎም ኣብ 1980 ህዝባዊ ግንባር ስርዓት ደርግን ማሕበረሰብ ዓለምን ህዝቢ ኤርትራ ብሕጋዊ ረፈረንደም ድምጹ ንክሕተት ዕድል ክወሃቦ ጻውዒት ኣቕሪቡ ላዕለዋይ ኢድ ሒዙ ዝነበረ ደርግ ግን ኣይተቐበሎን ተደጋጋሚ መጥቃዕቲ ብምክያድ ንውድባት ኤርትራ ብብረት ክስዕሮም ጽዒሩ - ግን ኣይከኣለን ኣብ 1981 ኣብ መንጎ ክልተ ውድባት ኤርትራ ኩናት ሓድሕድ ተኻይዱ ተሓኤ ከኣ ካብ ሜዳ ኤርትራ ተደፊኣ ወጺኣ ለብዘበንሲ ብስራት ምሕረትን ሕድገትን ንሰምዕ ንኸውን ወሰንቲ ፍጻመታት ኣብ ታሪኽ ኤርትራ ስነ ጥበባውያን ሰምሃርን ዳናይትን ይቕሬታ ሓቲተን ክልቲኦም ሓይልታት ደርግን ተቓለስቲ ናጽነትን ኣብ ኣኽራናት ሳሕል ንልዕሊ ዓሰርተ ዓመታት ምስተረባረቡ ኣብ ግንቦት 1991 ህዝባዊ ግንባር ናብ ኣስመራ ህወሓት ዝመርሖ ኢሂወደግ ከኣ ናብ ኣዲስ ኣበባ ኣትዩ ስርዓት ደርግ ተሳዒሩ እቲ ናጽነት ዘረጋገጸ ህዝባዊ ግንባር ሓርነት ኤርትራ ኣብ ኣስመራ ግዝያዊ መሰጋገሪ መንግስቲ ኤርትራ ከቕውም እንከሎ ኢሂወደግ ከኣ ኣብ ኣዲስ ኣበባ መንግስቲ ኣቚሙ መንግስቲ ኤርትራ ግን ብብረት ንዘረጋገጾ ናጽነት ብሕጊ እውን ወግዓውነት ከልብሶ ስለዝደለየ ኣብ 1993 ህዝቢ ድሌቱ ተሓቲቲ ዝምልሰሉ ረፈረንዱም ኣካይዱ ህዝቢ ኤርትራ ከኣ 98.9 እወ ንናጽነት ብምድማጽ ኣብ ሚያዝያ 1993 ከም ናጻ ህዝብን ሃገርን ናብ ማሕበረሰብ ዓለም ተጸምቢሩ ምንጪ ስእሊ, ALEXANDER JOE ን30 ዓመታት መሪር ቃልስን ከቢድ መስዋእትን ዝኸፈለ ህዝቢ ኤርትራ ብዓወት ደቁ ተሓጒሱ ቅዋማዊ ደሞክራስያዊ ስርዓት ተመስሪቱ ንገድ ነጋዳይ - ሕረስ ሓረስታይ! 